**Λιπομεταμόσχευση** είναι η χειρουργική επέμβαση που πραγματοποιείται από Πλαστικούς Χειρουργούς μετά από την αφαίρεση ανεπιθύμητου τοπικού λίπους σχεδόν από κάθε μέρος του σώματος όπως πρόσωπο, λαιμό (διπλοσάγωνο), μαστό, κοιλιά, γλουτούς, έσω και έξω μηρούς, ψωμάκια, γόνατα, αστραγάλους και γυναικομαστία.
Με τη λιποαναρρόφηση αφαιρείται το λίπος που περισσεύει σε κάποια περιοχή του σώματος. Το λίπος αυτό συλλέγεται και στη συνέχεια μπορεί να επανατοποθετηθεί σε διάφορα άλλα σημεία του σώματος που το χρειάζονται. Για παράδειγμα, μπορεί ο γιατρός να πάρει κάποια ποσότητα λίπους από την κοιλιά και να την τοποθετήσει στις γάμπες, όταν αυτές δεν είναι καλλίγραμμες, ή σε κάποια άλλη περιοχή όπως στο πρόσωπο, στα χείλη, ή για τον τονισμό των ζυγωματικών. Η λήψη του λίπους μπορεί να εφαρμοσθεί καταρχάς σε ολόκληρο το σώμα, εκεί όπου υπάρχει περίσσεια λίπους, όπως σε γλουτούς, μηρούς, κοιλιά και μπράτσα. Ιδιαίτερη λήψη λίπους μπορεί να γίνει και από την περιοχή του λαιμού (προγούλι), όπου μπορεί να εφαρμοσθεί είτε ως μεμονωμένη περιοχική λιποαναρρόφηση είτε ως στα πλαίσια του lifting στην περιοχή του προσώπου-λαιμού.

Μέθοδος
-------

Η επέμβαση γίνεται υπό τοπική αναισθησία και μέθη. Σύντομα μετά την επέμβαση είναι σε θέση να επιστρέψει σπίτι του. Η όλη διαδικασία περιλαμβάνει αρχικά στο στάδιο της λιποαναρρόφησης την έγχυση στην περιοχή που επιθυμούμε να αφαιρέσουμε λίπος, μεγάλης ποσότητας ειδικού διαλύματος τοπικής αναισθησίας. Κατόπιν τούτου γίνεται η αφαίρεση του λίπους με τη χρήση λεπτών εργαλείων στα πλαίσια της λεγόμενης λιποαναρρόφησης υψηλής ευκρίνειας. Εν συνεχεία το λίπος αυτό μετά την κατάλληλη επεξεργασία ( φυγοκέντρηση, κάθαρση, συμπύκνωση ) επανεισάγεται στο σώμα διορθώνοντας ιδανικά ζώνες ατέλειας ή ενισχύοντας αισθητικά άλλες σωματικές περιοχές όπως στο πρόσωπο (ρινοπαρειακές ρυτίδες, ζυγωματικά τόξα κ.τ.λ.)

Αντενδείξεις
------------

Η Λιπομεταμόσχευση αποτελεί ιδανική μέθοδο διόρθωσης ατελειών σε σώμα και πρόσωπο ιδιαίτερα δε όταν το ζητούμενο είναι η μακρά διάρκεια του αποτελέσματος. Χρησιμοποιείται επίσης σε ασθενείς που εμφανίζουν γνωστή αλλεργία σε υλικά που χρησιμοποιούνται για πλήρωση ρυτίδων (fillers). Αντένδειξη αποτελεί η ανυπαρξία λίπους σε πολύ ισχνά άτομα καθώς και τα πολύ σοβαρά προβλήματα υγείας.

Πριν και μετά την επέμβαση
--------------------------

Πριν την επέμβαση λαμβάνεται ένα πλήρες ιατρικό ιστορικό και ο ασθενής εξετάζεται προκειμένου να γίνει αξιολόγηση της κατάστασης του. Ο ιατρός περιγράφει την όλη διαδικασία της επέμβασης και ποια αποτελέσματα θα πρέπει να αναμένονται. Συχνά λαμβάνονται φωτογραφίες πριν και μετά την επέμβαση. Οι ασθενείς σύντομα μετά την όλη διαδικασία της Λιπομεταμόσχευσης βρίσκονται σε πλήρη εγρήγορση και λειτουργικότητα. Δεν έχουν τα συμπτώματα της ναυτίας και της καταβολής που ακολουθούν τη γενική αναισθησία. Στις επόμενες ώρες μετά την επέμβαση οι ασθενείς κινητοποιούνται πλήρως. Ακόμη οι ασθενείς πάντα επιστρέφουν στο γραφείο τους μέσα 1-2 ημέρες το πολύ. Η Λιπομεταμόσχευση με τοπική αναισθησία και μέθη είναι μια αξιοσημείωτα ασφαλής μέθοδος. Ακόμα και εάν υπάρξουν ελάχιστες μελανιές κυρίως στα σημεία της συγκομιδής του λίπους. Το άμεσο μετεγχειρητικό οίδημα υπάρχει για μερικές ημέρες μετά την επέμβαση αλλά κι αυτό σύντομα απορροφάται από το σώμα. Το αποτέλεσμα της λιπομεταμόσχευσης έχει πολύ μεγάλη διάρκεια και με τις σύγχρονες τεχνικές όπου τα λαμβανόμενα λιποκύτταρα δεν κακοποιούνται αλλά είναι απόλυτα ικανά προς μεταμόσχευση μιλάμε για αποτελέσματα διάρκειας από 5 έως και 10 έτη ή ακόμα και παραπάνω.

Εφαρμογές
---------

Η Λιπομεταμόσχευση μπορεί να εφαρμοστεί οπουδήποτε σε πρόσωπο ή σώμα. Βρίσκει εφαρμογή πολύ συχνά στην αυξητική του στήθους όταν δεν είναι επιθυμητή η χρήση ενθεμάτων σιλικόνης ιδιαίτερα γιατί το τελικό αποτέλεσμα είναι απόλυτα φυσικό. Ακόμα ένα άλλο συχνό σημείο είναι η περιοχή των γλουτών κυρίως στα ανώτερα σημεία τους όπου η τοποθέτηση λίπους οδηγεί σε ανόρθωση της περιοχής. Ουσιαστικά οποιαδήποτε σωματική περιοχή εμφανίζει εισολκή ή χαλάρωση μπορεί να υποστηριχτεί με την μεταμόσχευση λιποκυτάρρων. Εκτός όμως από το σώμα η λιπομεταμόσχευση βρίσκει ιδιαίτερη εφαρμογή και στο πρόσωπο, κυρίως τις ρινοπαρειακές αύλακες και τα ζυγωματικά. Σε αυτές τις περιοχές τα λιποκύτταρα υποκαθιστούν ιδιαίτερα επάξια κάθε άλλη μορφή υλικού γιατί με το φυσικό τους αποτέλεσμα και την μακρά τους διάρκεια διορθώσεως υπερέχουν ολοκληρωτικά.

Βλαστοκύτταρα και λιπομεταμόσχευση
----------------------------------

Η Λιπομεταμόσχευση στην βάση της τεχνικής της συμπεριλαμβάνει μαζί με τα λιποκύτταρα και μεγάλο αριθμό βλαστοκυττάρων που αφθονούν στο ενδοθήλιο των αγγείων που πορεύονται μέσα στον λιπώδη ιστό. Το λίπος που είναι πλούσιο σε βλαστοκύτταρα μπορεί να χρησιμοποιηθεί και σε περιοχές όπου βρίσκονται παλαιές μετεγχειρητικές ή μη ουλές οδηγώντας σε πολύ μεγάλη βελτίωσή τους κάτι που αποτελεί ιδιαίτερα προσφιλή θεραπεία. Άρα βλέπουμε ότι η λιπομεταμόσχευση μπορεί να δράσει και αναπλαστικά εκτός από αισθητικά.

Εξωτερικοί σύνδεσμοι
--------------------